เอกสารแนบ 3

รายงานความรับผิดชอบของคณะกรรมการต่อรายงานทางการเงิน

และ

รายงานคณะกรรมการตรวจสอบ

File:LLTT.docT เอกสารแนบ 3 หน้า - 1 -

รายงานความรับผิดชอบของคณะกรรมการต่อรายงานทางการเงิน

คณะกรรมการบริษัทฯ เป็นผู้รับผิดชอบต่องบการเงินรวมของบริษัทฯ และบริษัทย่อย
และสารสนเทศทางการเงินที่ปรากฎในรายงานประจำปี
งบการเงินดังกล่าวจัดทำขึ้นตามมาตรฐานการบัญชีที่รับรองทั่วไป
โดยเลือกใช้นโยบายบัญชีที่เหมาะสมและถือปฏิบัติอย่างสม่ำเสมอ
และใช้ดุลยพินิจอย่างระมัดระวังและประมาณการที่ดีที่สุดในการจัดทำ
รวมทั้งมีการเปิดเผยข้อมูลสำคัญอย่างเพียงพอในหมายเหตุประกอบงบการเงิน

ในการนี้ คณะกรรมการบริษัทฯ
ได้แต่งตั้งคณะกรรมการตรวจสอบซึ่งประกอบด้วยกรรมการที่ไม่ได้เป็นผู้บริหารเป็นผู้ดูแลเกี่ยวกับคุณภาพของรายงานทางการเงินและระบบควบคุมภายในและความเห็นของคณะกรรมการตรวจสอบ
เกี่ยวกับเรื่องนี้ปรากฎในรายงานของคณะกรรมการตรวจสอบ ซึ่งได้แสดงไว้ในรายงานประจำปีแล้ว

คณะกรรมการมีความเห็นว่าระบบควบคุมภายในของบริษัทฯ โดยรวม อยู่ในระดับที่น่าพอใจ
และสามารถสร้างความเชื่อถืออย่างมีเหตุผลต่อความน่าเชื่อถือได้ของงบการเงินของบริษัทฯ
และบริษัทย่อย ณ วันที่ 31 ธันวาคม 2552

นายอภิชาติ จีระพันธุ์ นายวันชัย ศุภพยัคฆ์

ประธานกรรมการบริษัท ประธานเจ้าหน้าที่บริหาร

---------------------------------------------------------------------------------------------------------------------------------------File:LLTT.docT
เอกสารแนบ 3 หน้า - 2 -

รายงานของคณะกรรมการตรวจสอบ

เรียน ท่านผู้ถือหุ้น บริษัท ลิฟวิ่งแลนด์ แคปปิตอล จำกัด (มหาชน)

คณะกรรมการตรวจสอบของบริษัท ลิฟวิ่งแลนด์ แคปปิตอล จำกัด (มหาชน)
ประกอบด้วยกรรมการอิสระ 3 ท่าน กรรมการอิสระทุกท่านไม่ได้เป็นผู้บริหาร
หรือพนักงานของบริษัทฯ คณะกรรมการตรวจสอบของบริษัทฯ ประกอบด้วย:

  1. นายประวิทย์ ขาวหนู ประธานกรรมการตรวจสอบ

  2. นายตรีขวัญ บุนนาค กรรมการตรวจสอบ

  3. นายศรีภพ สารสาส กรรมการตรวจสอบ

คณะกรรมการตรวจสอบปฏิบัติหน้าที่ตามที่ได้รับมอบหมายจากคณะกรรมการบริษัทฯตามกฎบัตรคณะกรรมการตรวจสอบ
ซึ่งเป็นไปตามข้อกำหนดของตลาดหลักทรัพย์แห่งประเทศไทย ในรอบปี 2552 มีการประชุมรวมทั้งสิ้น
4 ครั้ง และคณะกรรมการตรวจสอบทุกท่านเข้าประชุมครบถ้วนทุกครั้ง
การประชุมคณะกรรมการตรวจสอบเป็นการประชุมร่วมกับผู้สอบบัญชีภายนอก ผู้ตรวจสอบภายใน
ผู้บริหารระดับสูงของสำนักบัญชี เพื่อประกอบการพิจารณาของคณะกรรมการตรวจสอบ
และในการประชุมดังกล่าวมีการประชุมร่วมกับผู้สอบบัญชี โดยไม่มีฝ่ายบริหารร่วมด้วย จำนวน 1
ครั้ง

สาระสำคัญโดยสรุปของงานที่คณะกรรมการตรวจสอบได้ดำเนินการในระหว่างปี มีดังนี้

การจัดให้มีการสอบทานและตรวจสอบงบการเงิน

คณะกรรมการตรวจสอบได้ให้ผู้สอบบัญชีภายนอกของบริษัทฯนำเสนอผลการสอบทานงบการเงินระหว่างกาล
รายไตรมาสและผลการตรวจสอบงบการเงินประจำปี
รวมทั้งข้อเสนอแนะโดยตรงต่อคณะกรรมการตรวจสอบเพื่อพิจารณา
ในการนี้คณะกรรมการตรวจสอบได้เชิญผู้บริหารระดับสูงของสำนักบัญชี
ให้ชี้แจงและอธิบายประเด็นข้อสงสัยต่าง ๆ ต่อคณะกรรมการตรวจสอบ
การดำเนินการดังกล่าวเพื่อให้มั่นใจว่า รายงานทางการเงินของบริษัทฯได้จัดทำขึ้นอย่างถูกต้อง
ครบถ้วน เป็นที่เชื่อถือได้ ตามที่ควรตามมาตรฐานการบัญชีที่รับรองทั่วไป
รวมถึงให้การเปิดเผยข้อมูลเป็นไปในระดับที่พอเพียง

คณะกรรมการตรวจสอบมีความเห็นสอดคล้องกับผู้สอบบัญชีว่า
รายงานทางการเงินของบริษัทฯได้จัดทำขึ้นอย่างถูกต้อง ครบถ้วน เป็นที่เชื่อถือได้
โดยถูกต้องตามที่ควรในสาระสำคัญตามมาตราฐานการบัญชีที่รับรองทั่วไป

การสอบทานระบบการควบคุมและตรวจสอบภายใน

คณะกรรมการตรวจสอบได้มอบหมายให้สำนักตรวจสอบภายในประเมินระบบการควบคุมภายในด้านการบัญชี
การเงิน และการดำเนินงานต่าง ๆ โดยได้พิจารณาภารกิจ ขอบเขตการปฏิบัติงาน
ภาระหน้าที่และความรับผิดชอบ ความเป็นอิสระและสิทธิในการปฏิบัติงานตรวจสอบ ทั้งนี้
คณะกรรมการตรวจสอบได้รับการรายงานผลการตรวจสอบภายในเป็นรายไตรมาสโดยตรงจากผู้ตรวจสอบภายในและได้ให้ข้อแนะนำ
แก่งานด้าน

--------------------------------------------------------------------------------------------------------------------------------------------------------------File:LLTT.docT
เอกสารแนบ 3 หน้า - 3 -

การตรวจสอบภายใน ทั้งให้มีความมั่นใจว่า บริษัทฯมีระบบการควบคุมภายในที่เหมาะสม
มีระบบการติดตามประเมินผล เป็นส่วนหนึ่งของกระบวนการกำกับดูแลกิจการที่ดี

คณะกรรมการตรวจสอบมีความเห็นว่า
ความเพียงพอของระบบการควบคุมภายในของบริษัทฯโดยรวมเหมาะสม ซึ่งประกอบด้วย
องค์กรและสภาพแวดล้อม การบริหารความเสี่ยง การควบคุมการปฏิบัติงานของฝ่ายบริหาร
ระบบสารสนเทศและการสื่อสารข้อมูลที่ดี รวมทั้งระบบการตรวจสอบภายในเป็นไปอย่างอิสระ

การสอบทานการปฏิบัติงานให้สอดคล้องกับกฎหมาย และ หลักการกำกับดูแลกิจการที่ดี

คณะกรรมการตรวจสอบได้ให้ความสำคัญกับการติดตามให้บริษัทฯปฏิบัติตามกฎหมายว่าด้วยหลักทรัพย์
และตลาดหลักทรัพย์ ข้อกำหนดของตลาดหลักทรัพย์
และกฎหมายที่เกี่ยวข้องกับการดำเนินธุรกิจของบริษัทฯ

คณะกรรมการตรวจสอบมีความเห็นว่า
ไม่พบประเด็นที่เป็นสาระสำคัญในเรื่องการไม่ปฎิบัติตามกฎหมายและข้อกำหนดดังกล่าว

การสอบทานรายการที่เกี่ยวโยงกัน หรือรายการที่อาจมีความขัดแย้งทางผลประโยชน์

คณะกรรมการตรวจสอบได้พิจารณารายการที่เกี่ยวโยงกัน
หรือรายการที่อาจมีความขัดแย้งทางผลประโยชน์ ระหว่างบริษัทฯกับกิจการที่มีความเกี่ยวข้องกัน
และให้ผู้สอบบัญชีรายงานทุกไตรมาสให้คณะกรรมการตรวจสอบทราบถึงรายการที่เข้าลักษณะดังกล่าว
ว่ารายการที่เกี่ยวโยงกัน หรือรายการที่อาจมีความขัดแย้งทางผลประโยชน์
ดำเนินไปในลักษณะปกติทางการค้า

คณะกรรมการตรวจสอบมีความเห็นว่า
รายการที่เกี่ยวโยงกันหรือรายการที่อาจมีความขัดแย้งทางผลประโยชน์
มีความจำเป็นเพื่อใช้ในการดำเนินธุรกิจ มีความสมเหตุสมผลและเป็นประโยชน์ต่อบริษัทฯ

การคัดเลือกและแต่งตั้งผู้สอบบัญชี

คณะกรรมการตรวจสอบพิจารณาความเป็นอิสระ ผลการปฏิบัติงานและประสบการณ์ของผู้สอบบัญชี
รวมถึงความเหมาะสมของค่าตอบแทน เพื่อให้มั่นใจว่าการปฏิบัติหน้าที่ของผู้สอบบัญชีเป็นที่น่าพอใจ

คณะกรรมการตรวจสอบ เห็นควรเสนอเพื่อให้คณะกรรมการบริษัทฯ
นำเข้าขอรับการอนุมัติจากที่ประชุมสามัญผู้ถือหุ้น ให้ แต่งตั้ง นางสุวิมล กฤตยเกียรณ์
ผู้สอบบัญชีรับอนุญาตเลขทะเบียน 2982 หรือนางวิไลรัตน์ โรจน์นครินทร์
ผู้สอบบัญชีรับอนุญาตเลขทะเบียน 3104 หรือนางสาวสมจินตนา พลหิรัญรัตน์
ผู้สอบบัญชีรับอนุญาตเลขทะเบียน 5599 แห่ง สำนักงานสอบบัญชี ดี ไอ เอ
เป็นผู้สอบบัญชีของบริษัทฯ ประจำปี 2553

--------------------------------------------------------------------------------------------------------------------------------------------------------------File:LLTT.docT
เอกสารแนบ 3 หน้า - 4 -

ในรอบปี 2552 คณะกรรมการตรวจสอบได้ปฏิบัติงานตามหน้าที่และความรับผิดชอบที่ได้รับมอบหมาย
ตลอดจนได้ให้ความเห็นและข้อเสนอแนะต่างๆ ต่อที่ประชุมคณะกรรมการบริษัทฯ
เพื่อประกอบการตัดสินใจ

ในนามคณะกรรมการตรวจสอบ

(นายประวิทย์ ขาวหนู)

ประธานคณะกรรมการตรวจสอบ

--------------------------------------------------------------------------------------------------------------------------------------------------------------File:LLTT.docT
เอกสารแนบ 3 หน้า - 5 -